《雨后》
清代·徐基

雨洗东坡月色清，溪边委辔听溪声。仙心欲捉左元放，大草间临张伯英。

山下白云横匹素，树头初日挂铜钲。人间歧路知多少，欲放扁舟取次行。

作者简介：（约公元一七o一年前后在世）字宗顼，华亭南桥（今上海）人。约清圣祖康熙四十年前后在世。由贡生官训导。喜集前后《赤壁赋》字为诗文古词，皆能随题拈合，触手成文。著有《十峰集》、《景苏阁集》。